Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 125

2. Éves akciótervek A KS többéves, középtávú kommunikációs stratégia. Ennek keretében a Közalapítvány EU Kommunikációs Központjában a KS Szakértõi Mûhely és külsõ szerzõdõ partner(ek) bevonásával éves akcióterveket kell készíteni. Az éves akciótervek — meghatározzák az adott évre, illetve kommunikációs szakaszokra a fontosabb kommunikációs tevékenységeket (kiemelten tagoltnak kell lennie a 2003-as év tervének, amelyben három kommunikációs szakasz is van); — költségvetési tervet rendelnek a kommunikációs tevékenységek mellé; — a visszajelzési eszközök (pl. közvélemény-kutatás, médiaelemzés, monitorozás) eredményein alapulnak; — tekintetbe veszik a stratégia alkalmazásának megkezdése óta eltelt, illetve az elõzõ évben zajlott, a kommunikációt befolyásoló egyéb változásokat; — hasznosítják a Közalapítvány EU Kommunikációs Központja által készített beszámolókat; — konkrétan támaszkodnak az egyes kommunikációs projektek eredményeire; — tekintetbe veszik a kormányzat kommunikációs munkamegosztásának tapasztalatait, a társtárcák projektjeinek eredményeit; — elõzetes információcsere és egyeztetés alapján összhangban állnak a társtárcák és más kormányzati szereplõk kommunikációs terveivel; — magukban foglalják az akcióterv társadalmi vitáján elhangzott hatékony javaslatokat; ezen belül különösen = válaszolnak a szakmai, érdekképviseleti és civil szervezeteknek a felkészüléssel kapcsolatos kommunikációs igényeire, = tekintetbe veszik a közvetítõ csoportoktól, társadalmi véleményformálók (többek között újságírók, tanárok, kutatók, egyházi személyek) részérõl érkezõ visszajelzéseket.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes